Diari Oficial de la Generalitat Valenciana


Sumari del DOGV 9190, del 07-10-2021 (2021/9582)

RESOLUCIÓ de 21 de setembre de 2021, de la Conselleria d'Hisenda i Model Econòmic, per la qual s'autoritzen transferències de crèdit entre capítols i programes de la Vicepresidència Segona i Conselleria d'Habitatge i Arquitectura Bioclimàtica per import d'1.542.000 euros, amb la finalitat d'incrementar la línia de concessió directa S1729, «Ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual», del capítol 4 del programa 431.40, Emergència residencial i funció social. Expedient 14.008/21-138.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9582


Data del document
:   21-09-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de setembre de 2021, de la Conselleria d'Hisenda i Model Econòmic, per la qual s'autoritzen transferències de crèdit entre capítols i programes de la Vicepresidència Segona i Conselleria d'Habitatge i Arquitectura Bioclimàtica per import d'1.542.000 euros, amb la finalitat d'incrementar la línia de concessió directa S1729, «Ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual», del capítol 4 del programa 431.40, Emergència residencial i funció social. Expedient 14.008/21-138. [2021/9582]  
Mitjançant el Decret 52/2020, de 24 d'abril, del Consell, es van aprovar les bases reguladores per a la concessió directa d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual, en aplicació del qual es disposa en el Reial Decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front a la Covid-19, que va produir una adaptació i un ajust del Pla estatal d'habitatge 2018-2021, per a la posada en marxa de diversos programes d'ajudes per al pagament de les rendes de lloguer. Mitjançant l'oportuna generació de crèdit, es va incloure la línia de concessió directa S1729, «Ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual», en el capítol 4 del programa 431.40, Emergència residencial i funció social, per import de 7.500.000 euros, per a atendre aquestes ajudes.  
Mitjançant la Resolució de 20 de novembre de 2020, de la directora general d'Emergència Residencial, Funció Social de l'Habitatge i Observatori de l'Hàbitat i la Segregació Urbana, es van concedir les ajudes convocades, per un import total de 4.324.301,25 euros, quedant-ne un saldo sense comprometre de 3.175.698,75 euros, que es van incorporar a l'agrupació de romanents de l'exercici 2021 per Resolució de la Conselleria d'Hisenda i Model Econòmic, de 14 d'abril de 2021. La direcció general competent aprecia que, com a màxim, serà necessari reservar un import de 217.000 euros per a atendre els compromisos de crèdit derivats de l'estimació dels recursos de reposició interposats contra la resolució de concessió d'ajudes; quedant-ne un import de 2.958.698,75 euros com a crèdit sobre el qual no hi ha cap tipus de compromís derivat de l'aplicació del Decret 52/2020.  
Per mitjà del Decret 204/2020, d'11 de desembre, del Consell, es van aprovar les bases reguladores per a la concessió directa d'ajudes per a minimitzar l'impacte econòmic i social de la Covid-19 en els lloguers d'habitatge, que es van imputar a la línia de subvenció S1729, incrementada en 5.000.000 d'euros, per la transferència de l'Estat aprovada mitjançant el Reial Decret llei 22/2020, que regula un fons extraordinari Covid com a mesura extraordinària de caràcter excepcional i que va suposar una nova convocatòria d'ajudes per al pagament del lloguer, el termini de presentació de sol·licituds del qual es va iniciar el gener de 2021 i s'estén fins al 30 d'octubre de 2021, per la qual cosa no va ser possible realitzar cap concessió d'aquestes ajudes en l'exercici 2020.  
En el pressupost de l'exercici 2021, l'esmentada línia SS1729 té una dotació inicial de 500.000 euros, com a aportació no condicionada de la Generalitat. Per tot això, tenint en compte els antecedents exposats, la Vicepresidència Segona i Conselleria d'Habitatge i Arquitectura Bioclimàtica planteja la necessitat d'incrementar la dotació de l'esmentada línia per import d'1.542.000 euros, per a atendre les ajudes convocades mitjançant el Decret 204/2020.  
Per al seu finançament, l'esmentada conselleria proposa la transferència de disponibilitats existents en la línia S1741, «Finançament d'actuacions de regeneració urbana en municipis xicotets», del capítol 7 del programa 431.10, Habitatge i regeneració urbana, atés que la subvenció no es convocarà, per la qual cosa no està previst que tinga execució durant aquest exercici; en la línia de concessió directa 168.1.b S1752, «Emergències residencials derivades de situacions d'emergència sanitària, econòmica i social», del capítol 4 del programa 431.40, Emergència residencial i funció social, atés que la regulació d'aquestes ajudes no està prevista, així com en el capítol 6 del programa 431.60, Innovació ecològica en la construcció.  
A aquest efecte, i en virtut del que s'estableix en la disposició addicional tercera del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, i en l'article 21 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar la modificació en els annexos de transferència i subvencions, tant corrents com de capital, dels programes 431.40 i 431.10, en les línies i pels imports que es detallen a continuació, que minoren les seues dotacions i impliquen la supressió de la línia de concurrència competitiva S1741.  
  
1. Annex de transferències i subvencions corrents  
Programa 431.40, Emergència residencial i funció social  
  
Codi Denominació Dotació anterior Modificació Dotació actual  
S1752 Emergències residencials derivades de situacions d'emergència sanitària, econòmica i social.  
 2.000.000 € 392.054 1.400.000  
  
  
2. Annex de transferències i subvencions de capital  
Programa 431.10, Habitatge i regeneració urbana  
  
Codi Denominació Dotació anterior Modificació Dotació actual  
S1741 Finançament d'actuacions de regeneració urbana en municipis xicotets.  
 500.000 € 500.000 0  
  
  
  
Segon  
Autoritzar una minoració de crèdit en les aplicacions i pels imports següents:  
  
Aplicació Import  
96.02.60.648.91.5 600.000  
15.19.97.247.69.6 500.000  
23.37.39.357.53.4 442.000  
Total 1.542.000  
  
  
  
Tercer  
Autoritzar un augment de crèdit en l'aplicació 59.45.70.800.48.7 per import d'1.542.000 euros, destinats a incrementar la dotació de la línia de concessió directa 168.1.c S1729 d'acord amb el detall següent:  
  
Codi Denominació Dotació anterior Modificació Dotació actual  
S1729 Ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual. Pla estatal d'habitatge 2018-2021. 030.632 1.092.332 2.042.000  
  
  
  
València, 21 de setembre de 2021.- El conseller d'Hisenda i Model Econòmic: Vicent Soler i Marco.